
SZORTÍROZÓ FELADAT MEGVALÓSÍTÁSA IPARI ROBOTKARRAL ÉS KAMERÁVAL

Kulcsszavak: robot;kamera;válogató;szín;
Feladatom az volt, hogy megvalósítsak egy Fanuc ER-4iA típusú robotkarral egy szín szerint szortírozó rendszert A robotkarnak a Fanuc oktatócellában található iRVision-höz tartozó kamera segítségével meg kellett találnia a cellában elhelyezett hasábokat, majd azokat a TCS34725-ös színérzékelő fölé kellett vigye, hogy beazonosítsa a hasáb színét és ez alapján a három tároló közül belehelyezze a megfelelőbe.
Irodalom kutatásom során beleástam magam a különböző robotkar típusokba, amelyeket az úgynevezett alapkonfiguráció alapján csoportosítottam. Maga az alapkonfiguráció a kétféle típusú csuklók egymás utáni sorrendjét határozza meg. Részleteztem a hatcsuklós robotkarok előnyeit és hátrányait, milyen területeken használják fel az ilyen típusú robotkarokat. Bemutattam a robotkar TCP koordinátájának kiszámításához használt Denavit-Hartenberg féle transzformációs mátrixot. Szakdolgozatom során használtam a Fanuc-hoz tartozó iRVision képfeldolgozó rendszerét, így beleástam magam a képfeldolgozó rendszerek működési elvébe. Hogyan valósul meg a fizikai kép digitális képpé való átalakítása és milyen műveletek léteznek a képfeldolgozó szoftverek esetén.
Megvalósítás során TCS34725-ös színérzékelő beépítésével azonosítottam a színeket, amelyet egy Arduino segítségével vezéreltem. Ahhoz, hogy a lehető legpontosabb adatokat kapjam meg a színérzékelőből, ki kellett dolgozzak egy képletet, amelyet az Arduino-s programba bele kellett implementáljak. Az Arduino-s programomban több könyvtárat is felhasználtam, amelyek a színérzékelő vezérléséhez, valamint a képletemhez szükséges mátrix számításaihoz szükséges parancsokat tartalmazták. Ezen felül beleprogramoztam, hogy a programon belül előre definiált színértékek, valamint hibatűrés megadására lehetőség legyen. Meg kellett oldanom, hogy az Arduino Uno kimeneti jelét értelmezni tudja a Fanuc robotkarhoz tartozó I/O modul. Létrehoztam az iRVision-ön belül egy képfeldolgozó eszközt, amelyet a cellában használt hasábok pozíciójának meghatározására használtam. A robotkar programját a Fanuc képzésen bemutatott forma alapján készítettem el. A programnak be kell tudnia állítania a robotkarnak a feladat elvégzéséhez szükséges paramétereket, valamint futtatnia kell az iRVision-ben elkészített képfeldolgozó eszközt. Ezen felül az Arduino-ból érkező jel alapján a megfelelő tárolóba kell helyeznie a hasábokat és félre kell tennie, ha annak színe eltér az előre meghatározottaktól és a feladat befejeztével vissza kell térnie alaphelyzetbe.



